Franz Beckenbauer

**Franz Anton Beckenbauer** (11. septembar 1945 – 7. januar 2024) bio je njemački nogometaš i trener. U igračkoj karijeri dobio je nadimak "Der Kaiser" ("Car") zbog svog elegantnog stila, dominacije i vodstva na terenu, a također i kao prvo ime "Franz" podsjeća na austrijske careve. Smatraju ga jednim od najvećih igrača u historiji nogometa. Svestrani igrač koji je počeo kao vezni, Beckenbauer se proslavio kao centralni bek. Često mu se pripisuje da je izmislio ulogu modernog čistača (libero).

Prvi je odigrao više od 100 utakmica za reprezentaciju. Kao aktivni nogometaš osvojio je 1974. Svjetsko prvenstvo u nogometu, a zatim kao selektor 1990. S Bayernom iz Münchena osvojio je 4 puta njemačko prvenstvo (1969, 1972, 1973, 1974) i 4 puta evropska takmičenja. Godine 1972. i 1976. izabran je za najboljeg nogometaša Evrope. 1977. godine prelazi u Newyorški "Cosmos" , a 1980. se vraća u Njemačku u Hamburger SV s kojima osvaja 1982. njemačko prvenstvo. Od 1984. do 1990. bio je selektor nogometne reprezentacije Zapadne Njemačke, a zatim trener Marseillea i Bayerna. Od 1994. do 2009. Beckenbauer je obnašao dužnost predsjednika Bayern Münchena.

Predvodio je uspješnu kandidaturu Njemačke za domaćinstvo FIFA-inog Svjetskog prvenstva 2006. i predsjedavao je organizacionim odborom. Radio je kao stručnjak za *Sky Njemačka*, i 34 godine kao kolumnist za tabloid *Bild*, oboje do 2016.

U martu 2016. otvoren je predmet "Mundijal 2006" protiv Beckenbauera zbog prevare i pranja novca u sklopu Svjetskog prvenstva 2006. godine.

## Medija
Tokom svoje igračke karijere, Beckenbauerova popularnost bila je takva da je uključen kao lik u skicu Monty Pythona "Fudbalska utakmica filozofa" kao jedini pravi igrač i "uključivanje iznenađenja" za njemački tim. Tokom utakmice, između poznatih grčkih i njemačkih filozofa, umjesto da zapravo igraju fudbal, "igrači" hodaju u krugovima razmišljajući o filozofiji i "postavljajući pitanja", popularna fraza engleskih nogometnih komentatora, što je Beckenbauera zbunilo.

U oglasu za južnokorejsku kompaniju Samsung iz 2013. godine, Beckenbauer se pojavio kao menadžer Galaxy XI fudbalera iz cijelog svijeta i predaje kapitensku traku Lionelu Messiju. Beckenbauer ima značaj u seriji FIFA video igara kompanije EA Sports; uključen je u *FIFA 15 Ultimate Team* Legende.

## Privatni život
Beckenbauer se ženio tri puta i imao je petoro djece, od kojih je jedno Stephan bio profesionalni nogometaš, koji je umro nakon duge bolesti 31. jula 2015, u 46. godini života. Nakon što se pojavio u oglasu velike kompanije za mobilne telefone, Beckenbauer je posebno zatražio broj 0176/666666 za svoj mobilni telefon. Međutim, ubrzo su ga preplavili telefonski pozivi muškaraca koji su mislili da je to telefonski seksualni broj (na njemačkom se "6" prevodi u "sechs", što zvuči slično riječi seks).

Godina 2016. i 2017. Beckenbauer je dva puta operirao srce. Prema izvještajima njemačkih medija, umetnut mu je umjetni kuk u jednoj minhenskoj klinici 1. marta 2018. godine. To je već bila treća operacija u dvije godine.

Beckenbauer je 7. januara 2024. preminuo u 78. godini života, usljed posljedica od Alzheimerove bolesti.

## Reference
## Vanjski linkovi
*Fondacija "Franz Beckenbauer" 
*Činjenice o Beckenbaueru 
*
*Portret Franza Beckenbauera

Kategorija:Rođeni 1945.
Kategorija:Umrli 2024.
Kategorija:Biografije, München
Kategorija:Njemački nogometaši
Kategorija:Nogometaši Bayern Münchena
Kategorija:Nogometaši HSV-a
Kategorija:Nogometaši New York Cosmosa
Kategorija:Igrači na Svjetskom prvenstvu u nogometu 1966.
Kategorija:Igrači na Svjetskom prvenstvu u nogometu 1970.
Kategorija:Igrači na Evropskom prvenstvu u nogometu 1972.
Kategorija:Igrači na Svjetskom prvenstvu u nogometu 1974.
Kategorija:Igrači na Evropskom prvenstvu u nogometu 1976.
Kategorija:Njemački nogometni treneri
Kategorija:Treneri FC Bayern Münchena
Kategorija:Selektori nogometne reprezentacije Njemačke